Gandia busca la millor idea per a fer un gran espai infantil i singular al parc Ausiàs March
12 setembre 2024

## Gandia busca la millor idea per a fer un gran espai infantil i singular al parc Ausiàs March12 setembre 2024Última actualització: 12 setembre 2024

![](../gestion/img/b5af955b3f28c6d78bdbd79be1e2ea6ec9f97e5c928778559f8402b0a51c35e9.jpg)  
  

L'alcalde de Gandia, **José Manuel Prieto**, acompanyat per **Maite Alonso**, coordinadora de l'àrea d'Urbanisme, i tècnics municipals, van visitar aquesta setmana el parc Ausiàs March on el govern local està projectant un parc infantil que serà referent a la Comunitat Valenciana i que tindrà en compte els suggeriments de la ciutadania.  
  
Tal com ha explicat Prieto, des de mitjans d'agost està obert el concurs d'idees per al parc infantil i, per tant, tots els interessats i interessades ja poden presentar les seues propostes fins al 13 de novembre. Amb aquesta iniciativa, l'empresa guanyadora del concurs d'idees serà l'adjudicatària de la redacció del projecte.  
  
"_El parc singular que vam prometre i que tindrà elements singulars serà una realitat. El Tío de la Porra, elements o espais tradicionals podran inspirar part d'aquest nou espai lúdic complint amb les línies generals que es van marcar al concurs que van desenvolupar els xiquets i xiquetes del Consell de la Infància_", ha declarat Prieto, que ha recordat que el pressupost total de l'obra serà de quasi als 700.000 euros.  
  
Un altre aspecte que ha destacat Prieto és que aquest parc també ajudarà a dinamitzar la zona del Centre Històric i que, una vegada finalitzen els treballs, "_el parc ja quedarà definitivament ordenat respectant els elements d'arbrat i paisatge que tenim, alhora que la zona continuarà sent compatible amb la Fira i Festes i altres grans esdeveniments que es desenvolupen ací gràcies als col·lectius locals i la iniciativa privada_".